मुशायरे में किया बेटियों का सम्मान
भीलवाड़ा | कलमफाउंडेशन की ओर से अंतरराष्ट्रीय महिला दिवस की पूर्व संध्या पर मंगलवार शाम को आजाद चौक में एक शाम कौम की बेटियों के नाम मुशायरा हुआ। अध्यक्ष रियाज पठान ने बताया कि मयकश अजमेरी, शबाना शबनम, डॉ. मुकुंद सागर, हसन इकबाल, मुश्ताक चंचल, वसीम इरफानी, जाम टौंकी, मुराद मेवाड़ी आदि शायरों ने हास्य-व्यंग, कौमी एकता महिला सशक्तिकरण पर गजल, गीत एवं कलाम प्रस्तुत किए। मुख्य अतिथि एआईसीसी सचिव अनीस दुर्रानी थे। विशिष्ट अतिथि एआईसीसी एससी सेल के पूर्व समन्वयक सुरेश कनौजिया एलएनजे ग्रुप ओएसडी रजनीश वर्मा मुशायरे में सम्मिलित हुए। कार्यक्रम के दौरान आयोजकों की ओर से अतिथियों शायरों सहित प्रतिभाशाली एवं मेधावी बेटियों को सम्मानित किया गया।
hin_Deva hin_Deva